MARMILLOD: O jah, mehreri Berge sind vorher au zum Training bestiege worde. Mir haend zum Biespiel, en Namelose Gipfel der oepe 5500 Meter hoech isch, uf de Vortsetzig vom Acongadua Suedgrat bestiege und aen mit aem Name Mirador tauft. Um aber uf uesere neue Route zruck z'cho, mer sind denn am dritte Tag mit Sack und Pack, jede mit oepe 15 Kilo is Couloir ie gstige. Sind nach eman a Bivouac am vierte Tag hoecher gstiege, i de Nacht aber verschneit worde, so dass mer am fuefte Tag im Lager bliebe sind, ungefaehr 6400 Meter hoech. S'Wetter isch jedefalls wieder schoen worde, nur isch es natuerlich zwisched 6 und 7000 Meter ziemlich chalt und windig. Am sechste Tag haend mer ueber dae Suedgrat traversiert, und sind am Nomittag am fuefi uf em Suedgipfel gstande. De isch oepis weniger hoech als de Nordgipfel drum viel weniger begange. Mi Ma haet vo doet dae Iispickel vo de Erstbestieger, dae Deutsche Kopp und Herold, die vo dae Canaletta us ufgstiege sind mit abe gno. Er isch no guet erhalte im Steinwaendli inne gsteckt, sit em Jahr 1947. Er haett denn sin eigene Pickel doett glo. Am glieche sechste Tag sind mer no is Holzhuettli Juan Peron abe gstiege, also ueber d'Normalroute, und am siebete Tag sind mer noch Plaza de Mulas abe cho.